เท้าบวมมาก ตรวจเลือด ปัสสาวะ อุจจาระ และเลือด ปกติทุกอย่าง ยกเว้นที่ค่า eosinophilia สูงมาก 70%. และ wbc 32000 +++ เกิดจากอะไร ช่วยตอบหน่อยคะ
สวัสดีค่ะ อาการเท้าบวม มือบวมนั้น อาจจะเกิดจาก-อาการบาดเจ็บที่เท้าหรือข้อเท้า ซึ่งอาจเกิดจากอุบัติเหตุ-หลอดเลือดดำบกพร่อง-การติดเชื้อที่ผิวหนังหรือชั้นใต้ผิวหนัง-ลิ่มเลือดอุดตัน-ภาวะบวมน้ำเหลือง-โรคที่ทำให้มีน้ำคั่งในร่างกายมากขึ้นเช่น โรคหัวใจ โรคตับ หรือโรคไต แต่มักเป็นเหมือนกัน 2 ข้างโดยการเจาะเลือดเพิ่มเติมเพื่อช่วยหาสาเหตุนั้น ในส่วนของค่าเลือดที่กล่าวมาซึ่งเป็นค่าปริมาณเม็ดเลือดขาวโดยรวมที่เพิ่มสูงขึ้นกว่าปกติ จะต้องดูว่าเป็นเม็ดเลือดขาวประเภทใดที่สูง และมีเม็ดเลือดชนิดที่ผิดปกติออกมาด้วยหรือไม่ร่วมด้วย แต่โดยปกติแล้วค่าเม็ดเลือดขาวชนิด eosinophil ดังกล่าวมาจะมีปริมาณน้อยๆไม่เกิน 3-5% หากมีค่าเปอร์เซ็นต์สูงมาก อาจบ่งบอกถึงภูมิแพ้หรือติดเชื้อปรสิตในร่างกาย เช่น พยาธิ อะมีบา เป็นต้น หรืออาจเป็นกลุ่มโรคทางโลหิตวิทยาบางชนิดที่มีโคลนของเม็ดเลือดขาวชนิดนี้สูง ซึ่งต้องอาศัยการตรวจเพิ่มเติมหรือพบแพทย์เฉพาะทางเพื่อให้ได้การวินิจฉัยต่อไปแนะนำการปรึกษากับแพทย์ที่ตรวจและส่งเลือดดูโดยตรงว่าควรต้องพบแพทย์เฉพาะทางหรือเจาะเลือดใดๆเพิ่มเติมหรือไม่ แพทย์จะประกอบค่าเลือดที่ได้กับการซักประวัติและตรวจร่างกายอีกครั้ง